A cultura "americana" u "occidental" se deriva prencipalment  d'os inmigrants d'Europa occidental, prencipiando con os asentamientos angleses y neerlandeses d'os primers colonizadors. As culturas alemana, irlandesa y escocesa tamién han influito significativament en a cultura estatounitense, asinas como bellas tradicions d'os amerindios nordamericans y d'os esclavos africans.[171] A expansión enta l'ueste metió a cultura estatounitense en contacto con a cultura mexicana, encorporando-la en muitas expresions d'ocio y cocina d'o sud d'os Estatos Unitos, más que más en os estatos orichinalment mexicanos, como Texas, Nuevo Mexico y California. A inmigración masiva d'europeus d'o sud y de l'este d'o continent trayó nuevos elementos.